Totálkár alatt a gazdasági, illetve a műszaki totálkárt értjük, az előbbi a sérülés anyagi vonzatához kapcsolódik (túl drága megjavíttatni), az utóbbi pedig ahhoz, ha teljesen javíthatatlan az autó. Mindkét esetre igaz, hogy a kártérítés összegét nem a javítás költségei szerint határozzák meg, hanem úgy, hogy a gépjármű káridőponti értékéből levonják azt az összeget, amennyiért a biztosító becslése szerint a roncsot értékesíteni lehet, és a különbözetet fizeti ki. Ha nem tudod eladni a roncsot a biztosító által kalkulált áron, akkor módosítást kérhetsz, de igazolnod kell az eladhatatlanságot, vagy az alacsonyabb árat a biztosító felé. Az autót ezután ki kell vonatnod a forgalomból.